I mere end 300 år havde Danmark kolonier rundt om i verden.

De luksuriøse varer fra kolonierne tilførte stor rigdom til Danmark op igennem 1700-tallet, og dem, der tjente på handlen, både byggede og indlogerede sig i pompøse palæer og på store godser rundt om i landet.

Men som vist i seneste afsnit af 'Historien om Danmark' havde rigdommen fra kolonierne en skyggeside.

Læs også : Sådan var livet for en af Danmarks første brune mænd

I skyggerne fra de overdådige bygninger, gemmer der sig historien om de mere end 100.000 slavegjorte afrikanere, som blev fragtet over Atlanten på danske skibe, hvor de skulle arbejde i sukkerplantagerne.